ኣቦይ ስብሓት፡ መዐቀኒ ክቕመጥ ኣለዎ። ካብ ስምዒትካ ወፂእኻ መዐቀኒ ኣቐሚጥካ ምዕቃንን መዐቀኒ እንከይኣቐመጥካ ርእይቶ ምሃብን ነንበይኑ እዩ። መዐቀኒ እንከየቐመጥካ ርእይቶ ምሃብ ምጥቃን ይበሃል። ስለ'ዚ ምዕቃንን ምጥቃንን ይፈላለዩ እዮም። ዝበዝሑ ኣንፃር ደርግ ዝቃለሱ ዝነበሩ ብሄራዊ ውድባት፡ ካብ ኢትዮጵያ ዝኸፈአ ዓዲ የለን ይብሉ ነይሮም፤ ሓቆም እዮም። ኣብ ኢትዮጵያ ሓቢርካ ምንባር ኣይካኣልን ዝብል እዩ ነይሩ እቲ ፈታኒ ቃልሲ። ህወሓት ብሓባር ምንባር ይክኣል እዩ፤ ኣብ ስግግር መንግስቲ ኰፍ ኢልና ንርኣዮ ኢሉ ተቓሊሱ። ኣብ ኢትዮጵያ ሕገ መንግስቲ ንምፅዳቕ ዝነበረ ፀገም ንምእማኑ ከቢድ እዩ። ብሓደ ምንባር ማለት ተኣምር እዩ ተባሂሉ፤ ዝበዝሑ ውድባት ካብ ኢትዮጵያ ንኽንፀሉ እዮም ይቃለሱ ነይሮም። ህወሓት ተኣምር ክስራሕ እዩ፤ ብሓደ ክንነብር ኢና ኢሉ ተቓሊሱ። ስለ'ዚ ኢህወዴግ ኣብዚኣ ኣስጢሙ ተዘይሕዝ ነይሩ ኢትዮጵያ ትበሃል ሃገር ኣይምሃለወትን። ወያነን ህዝቢ ትግራይን ሃገረ ኢትዮጵያ ንኽትህሉ፡ ዘይትካእ ተራ ተፃዊቶም። ህወሓት ቅድሚ ናብ ኣዳራሽ ምእታዉ ይልምኖም እዩ ነይሩ። ኣብ ሕገመንግስቲ ዝተመስረተት ሃገረ ኢትዮጵያ ኣብ ምፍጣር ንወያነ ዘርክብ የለን። ስጋ-ብጾት!
